Дунейм щыхъыбархэр
Украинэм щыIэ щытыкIэм топсэлъыхь
УФ-м и Президент Путин Владимиррэ ФРГ-м и канцлер Меркель Ангелэрэ дыгъуасэ телефонкIэ щызэпсалъэм нэхъыбэу зи гугъу ящIар Украинэм щыIэ щытыкIэрщ.
«Урысейм и Президентым къыхигъэщащ Украинэм щытыкIэр зэрыщызэщIэплъэм а къэралыр граждан зауэм хуэкIуэнымкIэ шынагъуэшхуэ къызэритыр», — щыжеIэ а зэIущIэм теухуауэ Кремлым и пресс-IуэхущIапIэм къита хъыбарым.
А щытыкIэм къикIын и лъэныкъуэкIэ куэдкIэ ущыгугъу хъуну къэралитIым я унафэщIхэм къалъытэ Женевэ нобэ щекIуэкIыну лъэныкъуиплI зэпсэлъэныгъэхэм. Iуэхур кIуэ пэтми щекIакIуэ а къэралыр мамырыгъэ гъуэгум тешэжыным хуэунэтIа жэрдэм куэд а зэхуэсым, Урысейм, Евросоюзым, США-м, Украинэм я лIыкIуэхэр зыхэтынум, къызэрыщыхалъхьэнум шэч къытрахьэркъым Путин Владимиррэ Меркель Ангелэрэ.
Къэхутэныгъэ телъыджэ
Дыгъэм нэхърэ хуэдэ мелуанкIэ нэхъ нэху вагъуэ къагъуэтащ франджы щIэныгъэлIхэм. Дыгъэм нэхърэ ар хуэдэ 1300-кIэ нэхъ инщ.
Центавр вагъуэбэм хэт а «дыгъэ абрагъуэр» нэхум илъэс мин пщыкIутIкIэ икIуфыну гъуэгуанэм хуэдизкIэ пэжыжьэщ ди ЩIым. «Ар апхуэдизкIэ мэлыдри, тпэжыжьэ дыдэу зэрыщытым щхьэкIи къэмынэу, цIыхум къыхуэлъагъунущ телескопи сыти къимыгъэсэбэпу. Ауэ вагъуэр бджын щхьэкIэ Iэмэпсымэ лъэщ дыдэхэм ухуейщ», — жаIэ франджы астрономхэм.
